**REPUBLIKA HRVATSKA**

**FOND ZA ZAŠTITU OKOLIŠA I ENERGETSKU UČINKOVITOST**

**10 000 ZAGREB, RADNIČKA CESTA 80**

**DOKUMENTACIJA O NABAVI**

Za projekt sufinanciran od EU

**USLUGE ODNOSA S JAVNOŠĆU, PROMIDŽBE PROJEKTA I VIDLJIVOSTI ZA PROJEKT SANACIJE JAME „SOVJAK“**

**KNJIGA 4**

**TROŠKOVNIK**

**EV. BROJ: E-VV- 10/2021**

Zagreb, svibanj 2021. godine



Ova Dokumentacija o nabavi se sastoji od:

Knjiga 1 Upute ponuditeljima i obrasci

Knjiga 2 Ugovorna dokumentacija

Knjiga 3 Projektni zadatak

**Knjiga 4 Troškovnik**

Knjiga 5 Podloge

1. Preambula

Ovaj dokument predstavlja **Upute za popunjavanje Troškovnika**.

Troškovnik je priložena dokumentaciji o nabavi u nestandardiziranom formatu (MS Excel).

Troškovnik u MS Excel formatu i ovaj dokument predstavljaju sastavni dio dokumentacije o nabavi.

## **Ispunjavanje Troškovnika**

Ponuditelj popunjava Troškovnik (Listu cijena) **na predlošku u MS Excel formatu koji je dostavio Naručitelj.**

Troškovnik (Lista cijena) mora biti popunjen na izvornom predlošku bez mijenjanja, ispravljanja i prepisivanja izvornog teksta.

Ponuditelju nije dozvoljeno brisati niti mijenjati stavke koje su iskazane u Troškovniku (Listi cijena).

Ponuditelj je obvezan ispuniti sve stavke u Troškovniku (Listi cijena).

Popust i svi troškovi potrebni za izvođenje predmetnih radova moraju biti uračunati u ponuđenoj jediničnoj cijeni.

Sukladno članku. 4. Pravilnika o dokumentaciji o nabavi te ponudi u postupcima javne nabave u Troškovniku (Knjiga 4) određena je predviđena (okvirna) količina predmeta nabave s obzirom na to da se zbog prirode same usluge koja se nabavlja ne može unaprijed odrediti točna količina. Stvarna nabavljena količina usluga na temelju sklopljenog ugovora o javnoj nabavi može biti veća ili manja od predviđene količine navedene u Troškovniku.

Gospodarski subjekt je dužan ponuditi cjelokupni opseg usluga koji se traži u nadmetanju. Ponude koje obuhvaćaju samo dio traženog opsega usluga neće se razmatrati.

Ponuditelj je dužan ponuditi i izvršiti uslugu u skladu sa svim uvjetima koji su navedeni u ovoj Dokumentaciji o nabavi.

Naručitelj je odredio indikativan broj radnih dana obzirom da se radi o pružanju usluga odnosa s javnošću, promidžbe projekta i vidljivosti na Projektu sanacije jame Sovjak , koji uključuje projektiranja i izvođenja radova sanacije složenog Projekta. Pružanje usluga koje su predmet ove nabave prati tijek aktivnosti Naručitelja i ugovora o projektiranju i izvođenju radova sanacije te ugovora o pružanju usluge nadzora tijekom više godina, zbog čega je nemoguće unaprijed predvidjeti točan broj radnih dana pojedinog stručnjaka, odnosno količinu predmeta nabave.

## **Način obračuna**

Vrijednost izvršenih Usluga obračunavat će se prema mjesečnom obračunu; stvarno isporučenim količinama odnosno utrošenom i priznatom vremenu svakog od Stručnjaka na izvršenju Usluga koje su predmet Ugovora i jediničnim cijenama iz ugovornog troškovnika.